शहर की पानी सप्लाई ठेके पर दी पार्षद बोले- निजीकरण गलत है
साल 2018 से 2023 तक निजी कंपनी संभालेंगी जिम्मा
भास्कर संवाददाता| विदिशा
अगले साल से निजी कंपनी ही शहर के पानी की सप्लाई की व्यवस्था संभालेंगी। मई 2018 के बाद पानी सप्लाई का पूरा जिम्मा लक्ष्मी सिविल इंजीनियरिंग प्राइवेट लिमिटेड अहमदाबाद को दे दिया जाएगा। यही कंपनी शहर में डिस्ट्रीब्यूशन वाटर पाइप लाइन का काम कर रही है। हालांकि शहर के लोग पानी सप्लाई व्यवस्था निजी हाथों में देने के खिलाफ हैं।
वहीं पार्षद भी कह रहे हैं कि निजी कंपनियां शहर के लोगों को पानी नहीं पिला सकती। वहीं नपा के अधिकारियों का कहना है कि ये निर्णय ठीक है। अफसरों का दावा है कि शहर में पानी की सप्लाई पिछले कुछ सालों से लगातार बिगड़ती जा रही थी। कई जगह पाइप लाइन जर्जर हो गई है। कई जगह गंदा पानी वॉल के माध्यम से लोगों के घर तक आ जाता है। ऐसे में नगरपालिका जिस एजेंसी से डिस्ट्रीब्यूशन वाटर पाइप लाइन का काम करा रही है। उसे ही पानी सप्लाई करने की जिम्मेदारी दी गई।
दिए जाएंगे नए 23 हजार कनेक्शन: शहर में फिलहाल नपा के 10 हजार कनेक्शन हैं। डेढ़ साल के भीतर नपा शहर में नए 23 हजार कनेक्शन देगी। नए कनेक्शन होने से आय भी बढ़ेगी। अभी नपा को हर साल पानी का बिल 90 लाख वसूलना होता है लेकिन वसूली सिर्फ 30 से 35 लाख के बीच होती है। हालांंकि नपा का इस काम में करीब 1.50 करोड़ खर्च होते हैं। अधिकारियों के अनुसार ये योजना साल 2045 तक के लिए बनाई गई है।
कंपनी 5 साल तक संभालेंगी काम
लक्ष्मी सिविल इंजीनियरिंग प्राइवेट लिमिटेड शहर में डिस्ट्रीब्यूशन वाटर पाइप लाइन का काम कर रही है। कंपनी को मई 2018 तक ये पूरा काम करना है। इसके बाद मई 2018 से मई 2023 तक कंपनी शहर के पानी की सप्लाई व्यवस्था संभालेंगी। खासबात ये है कि पूरा सिस्टम ही कंपनी के हाथों में रहेगा। नपा के एई युधिष्ठिर भदौरिया ने बताया कि निजी कंपनी ब्लीचिंग पाउडर से लेकर एलम तक खर्च करेगी। साथ ही लाइन मेंटेनेंस का जिम्मा भी कंपनी का ही रहेगा। यह सब इसलिए ताकि निर्माण एजेंसी द्वारा किए गए कार्य को परखा जाए और करोड़ों रुपए खर्च करने के बाद उसका लाभ जनता का सुचारू रूप से मिल सके। इसके लिए आगामी पांच साल तक यह काम निजी कंपनी करेगी। पेयजल सप्लाई की मानीटरिंग नगरपालिका द्वारा की जाएगी।
शहर का फिल्टर प्लांट। यहां से पानी की सप्लाई की जाती है।
हर घर तक पहुंचेगा पानी
शहर के हर घर तक पानी पहुंचाने के लिए निजी कंपनी की मदद ली जा रही है। डिस्ट्रीब्यूशन वाटर पाइप लाइन का काम करने वाली कंपनी ही शहर में आने वाले पांच साल तक पानी सप्लाई की व्यवस्था देखेगी। शहर में अभी 10 हजार कनेक्शन हैं लेकिन अब 23 नए नल कनेक्शन दिए जाएंगे। सत्येंद्र धाकरे, सीएमओ, नपा विदिशा।
कंपनी नहीं संभालेंगी काम
निजी कंपनियां अपना काम पूरा करने के बाद मेंटेनेंस का काम सही ढंग से कभी नहीं करती। इसी तरह पानी सप्लाई का काम निजी कंपनी सही ढंग से नहीं संभालेंगी। शहर के लोग परेशान होंगे। एक तरह से ये काम जनता के पैसे की बर्बादी है। डालचंद्र अहिरवार, पार्षद, नपा।
निजी कंपनी काे नहीं दें काम
निजी कंपनी योजना में खर्च हुई अपनी रकम की वसूली के लिए हर पैंतरा आजमाएगी, जिससे बुनियादी चीज के लिए भी जनता को परेशान होना पड़ेगा। नपा को पानी सप्लाई का काम अपने हाथ में ही रखना चाहिए। राजेश दुबे, इंजीनियर, इंदिरा कांप्लेक्स।
कंपनी ही शहर में आने वाले पांच साल तक पानी सप्लाई की व्यवस्था देखेगी
bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva